b"\n_START_ARTICLE_\nMercedes-Benz 300SL\n_START_SECTION_\nRacerbil for gatebruk\n_START_PARAGRAPH_\nDen offisielle Mercedes-import\xc3\xb8ren for det amerikanske markedet, Max Hoffman, foreslo for Mercedes-Benz' hovedkvarter i Stuttgart produksjon av en gateversjon av 300SL, og mente dette ville bli en kommersiell suksess, spesielt i USA. Mer enn 80% av de totalt 1\xc2\xa0400 produserte bilene ble solgt i USA, noe som var f\xc3\xb8rste gang en Mercedes-Benz hadde solgt i store volum utenfor hjemmemarkedet. 300SL har dermed f\xc3\xa5tt \xc3\xa6ren for at Mercedes-Benz' rykte p\xc3\xa5 det amerikanske markedet gikk fra \xc3\xa5 produsere solide, men kjedelige biler til \xc3\xa5 produsere sportslige modeller."